Afgørelse truffet af Det Blandede EØS-udvalg

nr. 124/2001

af 23. november 2001

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 102/2001 truffet af Det Blandede EØS-udvalg den 26. oktober 2001(1).

(2) Kommissionens beslutning 2000/111/EF af 21. december 1999 om udpegning af en ny antigenbank og om bestemmelser for overførsel og opbevaring af antigener som led i EF-beredskabslagrene af mund- og klovesygevacciner(2) skal indarbejdes i aftalen.

(3) Kommissionens beslutning 2000/112/EF af 14. januar 2000 om fordeling mellem antigenbanker af de beredskabslagre af antigen, der er oprettet som led i EF-foranstaltningen til beredskabslagre af mund- og klovesygevacciner, og om ændring af beslutning 93/590/EF og 97/348/EF(3) skal indarbejdes i aftalen.

(4) Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning(4) skal indarbejdes i aftalen.

(5) Denne afgørelse skal ikke finde anvendelse på Island og Liechtenstein -

TRUFFET FØLGENDE AFGØRELSE:

Artikel 1

I del 3.2 i kapitel I i bilag I til aftalen foretages følgende ændringer:

1. Følgende punkter tilføjes efter punkt 11 (Kommissionens beslutning 98/502/EF):

"12. 32000 D 0111: Kommissionens beslutning 2000/111/EF af 21. december 1999 om udpegning af en ny antigenbank og om bestemmelser for overførsel og opbevaring af antigener som led i EF-beredskabslagrene af mund- og klovesygevacciner (EFT L 33 af 8.2.2000, s. 19)

13. 32000 D 0112: Kommissionens beslutning 2000/112/EF af 14. januar 2000 om fordeling mellem antigenbanker af de beredskabslagre af antigen, der er oprettet som led i EF-foranstaltningen til beredskabslagre af mund- og klovesygevacciner, og om ændring af beslutning 93/590/EF og 97/348/EF (EFT L 33 af 8.2.2000, s. 21)."

2. Følgende led tilføjes efter punkt 9 (Kommissionens beslutning 93/590/EF):

"- 32000 D 0112: Kommissionens beslutning 2000/112/EF af 14. januar 2000 (EFT L 33 af 8.2.2000, s. 21)."

Artikel 2

Følgende punkt indsættes efter punkt 53 (Kommissionens beslutning 2000/171/EF) i del 4.2 i kapitel I i bilag I til aftalen:

"54. 32000 D 0258: Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (EFT L 79 af 30.3.2000, s. 40)."

Artikel 3

Teksten til beslutning 2000/111/EF, 2000/112/EF og 2000/258/EF på norsk, som vil blive offentliggjort i De Europæiske Fællesskabers Tidendes EØS-supplement, er autentisk.

Artikel 4

Denne afgørelse træder i kraft den 24. november 2001, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(5).

Artikel 5

Denne afgørelse offentliggøres i De Europæiske Fællesskabers Tidendes EØS-sektion og EØS-supplement.

Udfærdiget i Bruxelles, den 23. november 2001.

På Det Blandede EØS-udvalgs vegne

E. Bull

Formand

(1) EFT L 322 af 6.12.2001, s. 6.

(2) EFT L 33 af 8.2.2000, s. 19.

(3) EFT L 33 af 8.2.2000, s. 21.

(4) EFT L 79 af 30.3.2000, s. 40.

(5) Ingen forfatningsmæssige krav angivet.